Sorteo Extraordinario de Nadal

O Sorteo Extraordinario de Nadal (en castelán: Sorteo Extraordinario de Navidad), tamén coñecido como Sorteo ou Lotaría de Nadal, é un dos sorteos de lotaría máis populares que se celebra en España cada 22 de decembro, e que ten lugar, xeralmente, no salón de sorteos de Loterías y Apuestas del Estado, en Madrid. Forma parte dos sorteos de Lotaría Nacional.

O premio máximo recibe o nome de "O Gordo", que dende 2011 ten un valor de catro millóns de euros o billete, 400.000 euros por décimo. O período de venda deste sorteo é o máis longo do ano, xa que as administracións reciben os números nas primeiras semanas de xullo.

 Historia 
A primeira vez que se sorteou a lotaría en Nadal foi o 18 de decembro de 1812 en Cádiz, e o primeiro premio Gordo foi parar ao número 03604. Entón o prezo do billete era de 40 reais cun premio de 8000 pesetas. A primeira vez que se lle chamou Sorteo de Nadal foi o 23 de decembro de 1892, e substituíu a lenda de «Prósperos de Premios», aínda que non figurou imprimida nos boletos ata o Nadal de 1897. Hoxe en día o sorteo extraordinario, que se celebran todos os anos o día 22 de decembro, é o máis importante e popular de todos os sorteos de lotaría realizados en España.

 Premios 
Dende 2011, introdúcense 1807 bólas no bombo de premios, coas seguintes cantidades por cada billete -independentemente da súa serie- (hai que dividir entre dez para calcular o premio por cada décimo) e a súa probabilidade de acerto:
 1 primeiro premio de 4 000 000 de euros, coñecido como «O Gordo». - 0,001 % (400 000 euros ao décimo)
 1 segundo premio de 1 250 000 de euros. - 0,001 % (125 mil euros ao décimo)
 1 terceiro premio de 500 000 euros. - 0,001 % (50 mil euros ao décimo)
 2 cuartos premios de 200 000 euros. - 0,002 % (20 mil euros ao décimo)
 8 quintos premios de 60 000 euros. - 0,008 % (6 mil euros ao décimo)
 1 794 premios de 1000 euros, coñecidos como a «Pedrea». - 1,79 % (100 euros ao décimo)

Especiais
 2 premios de 20 000 euros aos números anterior e posterior ao primeiro premio. - 0,002 % (2 mil euros ao décimo)
 2 premios de 12 500 euros aos números anterior e posterior ao segundo premio. - 0,002 % (1250 euros ao décimo)
 2 premios de 9600 euros aos números anterior e posterior ao terceiro premio. - 0,002 % (960 euros ao décimo)
 297 premios de 1000 euros á centena (tres primeiras cifras) do primeiro, segundo e terceiro premios. - 0,3 % (100 euros ao décimo)
 198 premios de 1000 euros á centena (tres primeiras cifras) dos dous cuartos premios. - 0,2 % (100 euros ao décimo)
 2997 premios de 1000 euros a todos os billetes cuxas dúas últimas cifras coincidan cos do primeiro, segundo ou terceiro premios. - 3 % (100 euros ao décimo)
 9999 reintegros (coincidencia da última cifra do primeiro premio) de 200 euros. (premiando o portador o mesmo valor da súa participación) - 10 % (20 euros ao décimo)

 O Gordo en Galicia 
O premio Gordo caeu en Galicia dende o ano 1950 en doce ocasións.

 Ano  Número  Vendido en 2022  05.490  A Fonsagrada, Noia, Vigo, Poio e O Porriño 2020  72.897  Vigo, O Grove e O Porriño 2017  71.198  Vilalba 2014  13.437  A Coruña, Carballo e Lugo 2013  62.246  O Rosal 2008  32.365  Allariz 2007  06.381  Carballo e Santiago de Compostela 2003  42.473  A Coruña e Rianxo 1988  21.583  Lugo  1976  49.764  Lugo 1974  12.176  A Coruña, Lugo e Vigo 1958  33.704  A Coruña

 Notas 

 Véxase tamén 
 Outros artigos 
 Sorteo Extraordinario do Neno
 Ligazóns externas 
 Web oficial 

Categoría:Loterías y Apuestas del Estado
Categoría:Nadal